# name
Pere Torné Esquius (1879-1936). Una obra il·lustrada

# metadata.dc.description[].value
Treballs Finals de Grau d'Història de l'Art, Facultat de Geografia i Història, Universitat de Barcelona, Curs: 2022-2023, Tutor: Irene Gras Velero

# metadata.dc.description.abstract[].value
El principal objectiu per aquest treball era apropar-nos a la trajectòria artística de
Pere Torné Esquius, que de manera desgranada ho hem fet a partir de dues de les seves
publicacions més importants: Els dolços indrets de Catalunya (1910) i Cançons d’infants
(1906), en aquest ordre. Quin és el seu interès? Què se n’ha dit? Altres qüestions més
generals també desperten el nostre interès i ajuden a completar aspectes del treball que,
d’altra manera, sinó no es tractarien. Si bé és cert que tractarem aquests temes, solament
es farà per tal de contextualitzar la totalitat de la seva obra, i per tant no ens centrarem de
manera concreta ni en la seva obra pictòrica ni en les il·lustracions de publicacions
periòdiques. Aquestes son: en quin estil se l’inclou –des dels seus contemporanis, a la
seva fortuna crítica–? Quins temes tracta? Quines disciplines utilitza? En aquest punt,
sabent que la principalment utilitzada és la il·lustració: quina posició ocupa aquesta
pràctica artística en el seu context (ja que s’hi va poder guanyar la vida)? D’altra banda,
hi ha qüestions que no tractarem, sigui per la manca d’informació existent o per la
desviació geogràfica que suposaria. En aquest sentit, estem parlant sobretot de la seva
vida França, la producció artística que hi desenvolupa o les relacions que hi tenia. Si bé
en farem unes pinzellades, ja que forma una part important de la seva trajectòria, no és
aquí el nostre tema d’estudi.
Pel que fa al títol, la primera part d’aquest anuncia el nom de l’artista en qüestió
del que es parlarà, Pere Torné Esquius, juntament amb la seva cronologia vital (1879-
1936). La segona part, «una obra il·lustrada», fa referència al focus del treball i a bona
part de la seva producció artística, així com també a la tècnica amb el qual és usualment
conegut, la il·lustració.

# metadata.dc.source[].value
Treballs Finals de Grau (TFG) - Història de l'Art

# metadata.dc.title[].value
Pere Torné Esquius (1879-1936). Una obra il·lustrada